“Покупка /доставка/ на електрическа енергия на свободния пазар от координатор на балансираща група”


ТЕХНИЧЕСКИ СПЕЦИФИКАЦИИ ЗА ОБЩЕСТВЕНА ПОРЪЧКА С ПРЕДМЕТ:




“Покупка /доставка/ на електрическа енергия на свободния пазар от координатор на балансираща група”



1/ Обща информация и изисквания на Възложителя
Поръчката за избор на доставчик на електрическа енергия на свободния пазар се обявява във връзка с клаузите на Закона за енергетиката и въведената с него Директива /ЕО/ 72/2009 на Европейския парламент и на Съвета от 13.07.2009 г. относно общите правила за вътрешния пазар на електроенергия за осъществяване на процеса по смяна на доставчик на електрическа енергия. 
 Изпълнителят извършва доставка, за период от 12 (дванадесет) месеца. Договорът за доставка ще влезе в сила от датата на началото на ефективното му изпълнение, т.е. считано от първо число на месеца следващ месеца на регистрация на договора чрез подаване на искане за смяна на доставчик на електрическа енергия и/или координатор на балансираща група, но не по-късно от 01.04.2020г.
Необходимото общо  количество активна електрическа енергия е  приблизително 6200 MWh за срок от дванадесет месеца /срока на договора/, което е определено на база отчетените количества за минал период от 12 месеца.  


2/ Изисквания към изпълнението на поръчката
Избраният след провеждането на процедурата Изпълнител се задължава да изпълни поръчката качествено и в съответствие с предложеното в офертата му и Техническата спецификация, което включва:
	  2.1. Да включи Възложителя в своя балансираща група с координатор избрания за изпълнител участник, без задължение на Възложителя да заплаща такса за регистрация и участие.
2.2. Да продава на Възложителя договорените и отчита реално потребени количества активна електрическа енергия на страна средно и ниско напрежение по оферираната цена в мястото на доставка, съгласно ПТЕЕ и Техническата спецификация на Възложителя.   
2.3. В качеството си на координатор на балансираща група да извършва следното:
	-прогнозира конкретния за периода обем на потреблението на обекта на Възложителя и да извършва планиране и договаряне на конкретните количества активна електрическа енергия средно и ниско напрежение, съгласно ПТЕЕ,
	-изготвя дневни графици за доставка на електрическа енергия, като се съобразява  с очаквания часови товар на обекта,
	-изпраща изготвените дневни графици към системата за администриране на пазара на оператора на електроенергийната система, съгласно разпоредбите на ПТЕЕ,
	-осигурява отговорността по балансиране, като урежда отклоненията от заявените количества електрическа енергия за всеки период на уреждане на сметки /сетълмент/ в дневните графици за доставка и тяхното заплащане, като всички разходи/приходи по балансирането на обектите на Възложителя са за сметка на Изпълнителя /или калкулирани в предложената цена/,
	- изпълнителят следва да поеме за своя сметка разходите за балансиране както в групата, така и пред ЕСО ЕАД и отговаря изцяло за небалансите.  Възложителят няма да заплаща санкции за излишък и/или недостиг на небалансите. Възложителят се определя като непряк член на стандартна балансираща група.
2.5. Изпълнителят да има изградена система за мониторинг на измервателна точка в рамките на действие на договора, позволяваща съхраняване на данни за доставени количества нетна електрическа енергия и данни за пълно администриране на информационния поток с ЕСО с възможност за on-line информиране на Възложителя при поискване от   негова страна.
           2.6 Изпълнителят да поддържа и при поискване от Възложителя предава електронна база от данни за часовото и месечното електропотребление на Възложителя за всяка измервателна точка, посочена в Техническата спецификация (приложение №1).
2.7. Да не предоставя документи и информация на трети лица относно  изпълнението на поръчката.
2.8. Да извършва всички необходими действия, съгласно действащите към момента ПТЕЕ така, че да осигури изпълнението на всички точки от настоящата техническа документация.
[bookmark: _GoBack]2.9. Да издава оригинални фактури за реално потребените количества активна електрическа енергия, отчетена от средствата за търговско измерване в обекта на Възложителя, съгласно Правилата за търговия с електрическа енергия и Правилата за измерване на количеството електрическа енергия, като на отделен/и ред/ове се изписват всички елементи на доставката на съответния вид електроенергия и услугата по администриране, както и съответните такси, нормативно определените разходи за пренос и достъп, акциз, ДДС и др. от регулирания пазар, да представя на възложителя справка за почасов работен товаров график за отчетния месец.
2.10 Изпълнителят уведомява Възложителя в посочените в договора срокове при невъзможност или забава на изпълнението на задълженията му по сключения договор, промяна в лицата, които го представляват или са упълномощени да извършват действия по изпълнението на настоящата поръчка, промяна в данните по регистрация, в данните, необходими за издаване на данъчни фактури и др.
2.11. Изпълнителят писмено уведомява независимия преносен оператор, съответно оператора на електроразпределителната мрежа, незабавно, при наличие на обстоятелства по чл. 104, ал. 1, в срок по чл. 104, ал. 2 от ПТЕЕ.
2.12. Да спазва разпоредбите и правилата заложени в Закона за енергетиката, ПТЕЕ и разпорежданията на Операторите на електропреносната и електроразпределителната мрежи, така че да не бъде отстранен като регистриран търговец на електрическа енергия и координатор на балансираща група. 

